Den Vest-Sjællandske Avis, 1824-07-19
Nyeste Post-Efterretninger. Europa, og derved ogsaa den største Deel af Jorden, nyder for nærværende Tid en indvortes Rolighed og en Fredstilstand, som ikke kan være mere ønskelig. Culturen faaer Tid til at fæste dybe Rødder, Folkemængden til at forøges for derfra at udbrede sig over de øvrige Verdensdele, hvis Cultuførst skal egentlig begynde, og Staterne til at lægge de dybe Saar, som de langvarige Krige og indvortes Uroeligheder have tilføiet dem. Denne de Europæiske Staters Trang til Rolighed i Forbindelse med de nærværende Regenteres fredelige Sindelag maae med Føie betragtes som en Hovedgrundvold, hvorpaa Haabet om denne Fredstilstands Vedligeholdelse kan bygges. Den Russiske Keiser elsker mere at forskiønne sit Rige med nye Bygninger og nye Landeveie og giøre det lykkeligt med gode Statsindretninger end at forstørre det ved nye Erobringer og han tilligemed hans ophøiede Ven den Østerriske Keiser giøre desuden deres Financers Ophielpelse og deres Statsgields Afbetaling til et Formaal for deres Bestræbelser. At beroelige Gemytterne i Jtalien og at giøre Folket i dette skiønne Land tilfreds med Østerrigs Jndflydelse og at give det Tid til at paaskiønne dets velmenende Hensigter er tillige denne sidste Magts Hovedhensigt. - At Hr. von Villele har faaet den øverste og næsten uindskrænkede Magt i det Franske Kabinet kan betragtes som et sikkert Underpant paa Freden; thi Vicomten af Chateaubriands Fald betragtes som en Seier som den administrative og financelle Genius har tilfægtet sig over Ultra Partiets Lidenskabelighed. Hovedaarsagen til Striden imellem Hr. von Villele og Hr. von Chateaubriand angives at være denne: Hr. von Villele ønsker Fredens Vedligeholdelse og befæstelse paa begge Jordens Halvkugler, for at forskaffe Jndustrien en sikker Fremgang, og den ministerielle og administrative Magt Tid til at erholde Fasthed. Hans Planer synes derved at være følgende: England har Jndflydelsen i Portugal. Han arbeider derfor paa at forbinde Spanien desto nøiere med Frankerige og derfor at forskaffe den gamle Bourbonske Familie-Pagt mere Eftertryk, og for at have større Nytte af Spanien i den Europæiske Vægtskaal, hvori Frankerige staaer midt imellem Jordens nærværende to Hovedmagter England og Rusland, saa ønsker han at Spanien maae erholde en til Omstændighederne meere passende Forfatning. Han raader det derfor til en Constitution, en oprigtig Amnestie og et moderat Ministerium; han søger derfor ogsaa at forskaffe det et Laan for at det kan undgaae en Bankerot og erholde nye Credit. Han er villig til at tilstaae Colonierne deres Uafhængighed, da han dog veed, at England vil for denne Sags Skyld sætte alt i Flamme og at det, om det skulde komme til Krig, dog tilsidst vilde bemægtige sig heele Handelen paa Amerika. Han holder Kolonierne tabte for Spanien og følger samme System med Hensyn til Frankerige, hvorfor ogsaa Agentere ere ankomne fra Hayti og man taleom, at Frankerige vil erkiende denne Kolonies Uafhængighed imod en Erstatning af 40 Millioner Franker. Hr. von Villeles System er derfor at forbinde Spanien nøie med Frankerige og at underkaste dem begge ikke en uforstandig aristokratisk Despotisme, men en kraftfuld financel Bestyrelse; han er selv en høist duelig Finance-Minister og veed bestandig at skaffe Penge tilveie. Han har derfor ogsaa Majoriteten i de Deputeredes Kammer og det heele oplyste Partie i Landet paa sin Side og blot i Pairernes Kammer, hvor saamange af de høie Ultras og saa mange styrtede Ministre have deres Sæde, finder han en betydelig Modstand. Han vil at man skal give Slip paa Kolonierne, det vil sige paa det Umuelige og det er hans Hovedformaal at forebygge en nye Krig i Europa, som kunde tilveiebringes ved Uenigheden imellem England og Rusland. Hans Plan til at reducere Statsrenterne, vilde have havt til Følge at Frankerige ikke kunde i nogen Tid have taget Deel i nogen Krig; men den vilde have havt en stor bekonomisk Nytte. Hr. von Chateaubriand havde et modsat System, da han kun havde Frankeriges Europæiske Glands for Øinene; han var derfor imod en Forholdsregel, som i nogle Aar vilde have forbudt Frankerige at tage Deel i enhver krigerisk Bevægelse. Han er imidlertid bleven styrtet og er for nærværende Tid uden Jndflydelse; men ikke uden Lidenskabelighed, thi nogle meget vidløftige og med en talentfuld Pen forfattede Angreb i Journal des Debats mod Premier-Ministeren tilskrives hans øvede Haand. Men Hr. von Villeles Magt. synes at være fast grundet, hvorpaa man nyelig har seet en Prøve, da Hertugen af La Chatre, en af Kongens ældste og fortroeligste Tienere, mistede sin Post som den første Kammerherre, fordi han havde stemt imod Reductionen af Renterne. Hertugen faldt kort efter i en heftig Sygdom. - Betragte vi endelig den fierde Hovedmagts Englands Tilstand, saa øiner man, uagtet at den høie Grad Liberalitet, som udmærker det nærværende saa talentfulde Engelske Ministerium en fast Bestræbelse for den el mindelige Freds Vedligeholdelse i Nutidens saa blomstrende og for England saa fordeelagtige Handels- og Manufactur-Periode, naar kun allene Sydamerikas Uafhængighed ikke antastes. Derfor ledes Underhandlingerne imellem Brasilien og Portugal med saamegen Omhyggelighed; derfor formanes Spanien saa alvorlig til at erkiende sine Coloniers Uafhængighed; derfor har det Engelske Cabinet med en Mand, der er ophøiet over Smageligheder, afsluttet en høist liberal Traktat med Nederlandene om de Ostindiske Besiddelser, hvorved alle Misforstaaelser i hine Egne for Fremtiden kunne forebygges. og derfor modererer det samme Cabinet sine deeltagende Følelser for Grækernes Skjebne for ikke for et eneste Folks Skyld at forstyrre Fredens almindelige Gode paa Jorden. - Hvilken ønskelig Harmonie der for nærværende Tid hersker imellem de Europæiske Magter har nyeligen givet sig tilkiende af to vigtige Begivenheder; den ene at, som en ministeriel Engelsk Tidende beretter, en diplomatisk Note skal udkomme fra de allierede Souverainer om Portugals Anliggender, og hvori der skal forlanges, at der bliver gjort en Ende paa den uroelige Tilstand, i dette Land for at forebygge Følger, som kunne blive skadelige for Europas Fred og den Overeensstemmelse, som hersker imellem dets Kabinetter. England skal derfor opfordres som Portugals gamle Allierede til at afsende sine Tropper dertil for at vedligeholde Roligheden og understøtte Souverainen, dog ville de Allierede erklære, at de alle dersom dette skulde blive utilstrækkeligt, ville paa Kongen af Portugals Forlangende afsende Tropper til det samme Formaals Opnaaelse. Den anden af disse Begivenheder er, at der atter ere blevne overgivne Noter fra de store Nordiske Magters Ministre til det Spanske Cabinet, som angaae Coloniernes Forfatning, Nødvendigheden af at exeqvere Amnestie Dekretet og at indføre en fast og varig RegieringsForm.